CELEX: 32017D0667
Language: fi
Date: 2017-04-06 00:00:00
Title: Neuvoston päätös (YUTP) 2017/667, annettu 6 päivänä huhtikuuta 2017, Korean demokraattista kansantasavaltaa koskevista rajoittavista toimenpiteistä annetun päätöksen (YUTP) 2016/849 muuttamisesta

7.4.2017   
            
            
               FI
            
            
               Euroopan unionin virallinen lehti
            
            
               L 94/45
            
         NEUVOSTON PÄÄTÖS (YUTP) 2017/667,
   annettu 6 päivänä huhtikuuta 2017,
   Korean demokraattista kansantasavaltaa koskevista rajoittavista toimenpiteistä annetun päätöksen (YUTP) 2016/849 muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   ottaa huomioon Korean demokraattista kansantasavaltaa koskevista rajoittavista toimenpiteistä ja päätöksen 2013/183/YUTP kumoamisesta 27 päivänä toukokuuta 2016 annetun neuvoston päätöksen (YUTP) 2016/849 (1) ja erityisesti sen 33 artiklan 2 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:
   
               (1)
            
            
               Neuvosto hyväksyi 27 päivänä toukokuuta 2016 päätöksen (YUTP) 2016/849.
            
         
               (2)
            
            
               Korean demokraattisen kansantasavallan jatkuvat joukkotuhoaseiden leviämiseen liittyvät toimet huomioon ottaen neljä henkilöä olisi lisättävä päätöksen (YUTP) 2016/849 liitteessä II olevaan luetteloon Korean demokraattisen kansantasavallan ydinohjelmista, ballististen ohjusten ohjelmista tai muista joukkotuhoaseohjelmista vastaavista henkilöistä tai yhteisöistä tai näiden puolesta tai johdolla toimivista henkilöistä tai yhteisöistä.
            
         
               (3)
            
            
               Päätös (YUTP) 2016/849 olisi näin ollen muutettava tämän mukaisesti,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätöksen (YUTP) 2016/849 liite II tämän päätöksen liitteen mukaisesti.
   2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.
   
      Tehty Brysselissä 6 päivänä huhtikuuta 2017.
      
         
            Neuvoston puolesta
         
         
            Puheenjohtaja
         
         L. GRECH
      
   
   
      (1)  EUVL L 141, 28.5.2016, s. 79.
   
      LIITE
      Lisätään seuraavat henkilöt päätöksen (YUTP) 2016/849 liitteessä II olevaan I A jaksoon sisältyvään henkilöitä koskevaan luetteloon:
      I   Korean demokraattisen kansantasavallan ydinohjelmista, ballististen ohjusten ohjelmista tai muista joukkotuhoaseohjelmista vastaavat henkilöt tai yhteisöt tai näiden puolesta tai johdolla toimivat henkilöt tai yhteisöt taikka näiden omistuksessa tai määräysvallassa olevat yhteisöt
      A.   Henkilöt
      
                   
               
               
                  Nimi
               
               
                  Peitenimi
               
               
                  Syntymäaika
               
               
                  Nimeämispäivä
               
               
                  Perustelut
               
            
                  31
               
               
                  RI Myong Su
               
               
                   
               
               
                  Syntymäaika: 1937
                  Syntymäpaikka: Myongchon, Pohjois-Hamgyong
               
               
                  7.4.2017
               
               
                  Korean työväenpuolueen keskussotilaskomission varapuheenjohtaja ja Korean kansanarmeijan esikuntapäällikkö. Tässä ominaisuudessa Ri Myong Sulla on avainasema kansallisissa puolustusasioissa, ja hän on vastuussa Korean demokraattisen kansantasavallan ydinohjelmien, ballististen ohjusten ohjelmien tai muiden joukkotuhoaseohjelmien tukemisesta tai edistämisestä.
               
            
                  32
               
               
                  SO Hong Chan
               
               
                   
               
               
                  Syntymäaika: 30.12.1957
                  Syntymäpaikka: Kangwon
                  Passin nro: PD836410105
                  Passin voimassaolon päättymispäivä: 27.11.2021
               
               
                  7.4.2017
               
               
                  Kansanarmeijan ensimmäinen varaministeri, Korean työväenpuolueen keskussotilaskomission jäsen ja kansanarmeijan kenraalieversti. Tässä ominaisuudessa So Hong Chan on vastuussa Korean demokraattisen kansantasavallan ydinohjelmien, ballististen ohjusten ohjelmien tai muiden joukkotuhoaseohjelmien tukemisesta tai edistämisestä.
               
            
                  33
               
               
                  WANG Chang Uk
               
               
                   
               
               
                  Syntymäaika: 29.5.1960
               
               
                  7.4.2017
               
               
                  Teollisuus- ja atomienergiaministeri. Tässä ominaisuudessa Wang Chang Uk on vastuussa Korean demokraattisen kansantasavallan ydinohjelmien, ballististen ohjusten ohjelmien tai muiden joukkotuhoaseohjelmien tukemisesta tai edistämisestä.
               
            
                  34
               
               
                  JANG Chol
               
               
                   
               
               
                  Syntymäaika: 31.3.1961
                  Syntymäpaikka: Pjongjang
                  Passin nro: 563310042
               
               
                  7.4.2017
               
               
                  Valtion tiedeakatemian puheenjohtaja. Akatemian tehtävänä on kehittää Korean demokraattisen kansantasavallan teknologisia ja tieteellisiä valmiuksia. Tässä ominaisuudessa Jang Cholilla on strategisesti tärkeä asema Korean demokraattisen kansantasavallan ydinalan toimien kehittämisessä, ja hän on vastuussa Korean demokraattisen kansantasavallan ydinohjelmien, ballististen ohjusten ohjelmien tai muiden joukkotuhoaseohjelmien tukemisesta tai edistämisestä.